PMIndiaData/PMIndiaSum huggingface dataset:
ફ્રાન્સ, યુએઈ અને બહેરીનની મુલાકાતે જવા વિદાય લેતા અગાઉ પ્રધાનમંત્રીનું નિવેદન

હું તા. 22 થી 26 ઓગસ્ટ, 2019 દરમિયાન ફ્રાન્સ, યુએઈ અને બહેરીનની મુલાકાત લઈ રહ્યો છું. મારી ફ્રાન્સની મુલાકાત મજબૂત વ્યુહાત્મક ભાગીદારીનુ પ્રતિબિંબ પાડે છે, જેને બંને દેશો ખૂબ જ મૂલ્યવાન ગણે છે તેમ જ વહેચે છે. તા. 22-23 ઓગસ્ટ, 2019ના રોજ ફ્રાન્સમાં અમારી દ્વિપક્ષીય બેઠકો યોજાશે જેમાં રાષ્ટ્રપતિ મેક્રોન અને પ્રધાનમંત્રી ફિલીપ સાથે શિખર ચર્ચાનો સમાવેશ થશે. હું ત્યાં ભારતીય સમુદાય સાથે પણ પરામર્શ કરીશ અને 1950 અને 1960ના દાયકામાં ફ્રાન્સમાં એર ઇન્ડિયાનાં બે વિમાનો તૂટી પડવાને કારણે જેમનો ભોગ લેવાયો હતો તેમની સ્મૃતિમાં તૈયાર થયેલું સ્મારક સમર્પિત કરીશ. ત્યારપછી તા. 25-26 ઓગસ્ટના રોજ રાષ્ટ્રપતિ મેક્રોનના આમંત્રણથી બિયારીટ્ઝ પાર્ટનર તરીકે જી-7 શિખર પરિષદમાં પર્યાવરણ, હવામાન, સમુદ્રો અને ડિજિટલ પરિવર્તન અંગેની બેઠકોમાં સામેલ થઈશ. ભારત અને ફ્રાન્સ ઉત્કૃષ્ટ દ્વિપક્ષી સંબંધો ધરાવે છે, જે આ બંને દેશો વચ્ચે અને વ્યાપકપણે સમગ્ર વિશ્વ માટે, શાંતિ અને સમૃદ્ધિ વધારવાના પ્રયાસોમાં સહયોગના દૃષ્ટિકોણ અંગે વૈચારિક આદાન પ્રદાનને કારણે આ સંબંધો સુદ્રઢ બનશે. આપણી મજબૂત વ્યુહાત્મક અને આર્થિક ભાગીદારી તથા આતંકવાદ, જળવાયુ પરિવર્તન, વગેરે જેવા પરસ્પર વ્યક્ત કરાયેલા વિઝન અને દુનિયાની મહત્વપૂર્ણ બાબતોમાં નિસબતને કારણે પૂરક બની રહેશે. મને વિશ્વાસ છે કે આ મુલાકાતને કારણે અમારી લાંબા ગાળાથી ચાલી રહેલી અને મૂલ્યવાન મૈત્રીને વધુ પ્રોત્સાહન પ્રાપ્ત થશે અને પરસ્પરની સમૃદ્ધિ, શાંતિ અને પ્રગતિ માટે ખૂબ જ મૂલ્યવાન બની રહેશે. તા. 23-24 ઓગસ્ટ દરમિયાન સંયુક્ત આરબ અમિરાતની મુલાકાત દરમિયાન હું મહામહિમ ક્રાઉન પ્રિન્સ ઑફ અબુધાબી, શેખ મોહમ્મદ બિન ઝાયેદ અલ નાહ્યાન સાથે પરસ્પરના હિત સાથે સંકળાયેલા સંપૂર્ણ દ્વિપક્ષીય સંબંધો તથા પ્રાદેશિક અને આંતરરાષ્ટ્રીય બાબતો પર ચર્ચા કરવા માટે આશાવાદી છું. આ મુલાકાત દરમિયાન હું મહામહિમ ક્રાઉન પ્રિન્સ સાથે મળીને મહાત્મા ગાંધીજીની 150મી જન્મજયંતિની ઉજવણી પ્રસંગે સંયુક્તપણે ટિકીટ બહાર પાડવા અંગે પણ આશાવાદી છું. યુએઈ સરકાર દ્વારા આપવામાં આવતા સર્વોચ્ચ નાગરિક સન્માન ‘ઓર્ડર ઑફ ઝાયેદ’ સ્વીકારવાની બાબતને મારા માટે ગૌરવ સમાન ગણીશ. હું ઔપચારિક રીતે રૂપે કાર્ડ પણ લોંચ કરીશ અને તેના મારફતે વિદેશમાં રોકડ વગરના આર્થિક વ્યવહારોનું નેટવર્ક વિસ્તૃત થશે. ભારત અને યુએઈ વચ્ચે અવારનવાર યોજાતી ઉચ્ચ સ્તરની ચર્ચાઓ અમારા ધબકતા સંબંધોનું પ્રમાણ છે. યુએઈ ભારતનો ત્રીજા નંબરનો સૌથી મોટો વેપારી ભાગીદાર છે અને ભારતમાં ક્રૂડ ઓઈલની નિકાસ કરતો ચોથા નંબરનો સૌથી મોટો નિકાસકાર દેશ છે. આ સંબંધોમાં ગુણાત્મક વૃદ્ધિ એ આપણી વિદેશ નીતિની મહત્વની સિદ્ધિ છે. આ મુલાકાતથી આપણા બહુમુખી દ્વિપક્ષીય સંબંધો વધુ મજબૂત બનશે. હુ તા. 24-25 ઓગસ્ટ, 2019 દરમિયાન કિંગડમ ઑફ બહેરીનની પણ મુલાકાત લઈશ ભારતના કોઈ પણ પ્રધાનમંત્રીની આ દેશની તે સૌ પ્રથમ મુલાકાત હશે. હું ત્યાંના પ્રધાનમંત્રી મહામહિમ પ્રિન્સ શેખ ખલીફા બિન સલમાન સાથે દ્વિપક્ષી સંબંધોને વધુ ગતિશીલ બનાવવા અંગેની ચર્ચા તથા પરસ્પરનાં હિત ધરાવતા પ્રાદેશિક અને આંતરરાષ્ટ્રીય મુદ્દાઓની ચર્ચા કરવા માટે પણ આશાવાદી છું. હું બહેરીનના મહામહિમ રાજા શેખ હમદ બિન ઈસા અલ ખલીફા તથા અન્ય નેતાઓને પણ મળીશ. હું આ પ્રસંગે ભારતીય સમુદાય સાથે પરામર્શ કરવાની તક પણ લઈશ. જન્માષ્ટમીના પવિત્ર તહેવાર પ્રસંગે ગલ્ફ વિસ્તારના સૌથી જૂના શ્રીનાથજીના મંદિરના પુનર્વિકાસના ઔપચારિક પ્રારંભ પ્રસંગે હાજર રહીશ અને આશીર્વાદ પ્રાપ્ત કરીશ. મને વિશ્વાસ છે કે આ મુલાકાતને કારણે વિવિધ ક્ષેત્રોમાં આપણા સંબંધો વધુ ગાઢ બનશે.
પ્રધાનમંત્રીના અગ્ર સચિવે જોશીમઠની સ્થિતિ અંગે ઉચ્ચ સ્તરીય સમીક્ષા કરી

પ્રધાનમંત્રીના અગ્ર સચિવ ડૉ. પી. કે. મિશ્રાએ આજે, 8 જાન્યુઆરી 2023ના રોજ જોશીમઠમાં મકાનમાં થયેલા નુકસાન અને જમીન ધસી પડવાની ઘટનાની ઉચ્ચ સ્તરીય સમીક્ષા કરી હતી. કેબિનેટ સચિવ; ગૃહ સચિવ; ભારત સરકારના વરિષ્ઠ અધિકારીઓ; અને રાષ્ટ્રીય આપદા વ્યવસ્થાપન સત્તામંડળના સભ્યો, ઉત્તરાખંડના મુખ્ય સચિવ અને
પ્રધાનમંત્રીએ ગુજરાતના બનાસકાંઠામાં આવેલા થરાદમાં રૂ. 8000 કરોડથી વધુના મૂલ્યની પરિયોજનાઓનો શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે ગુજરાતના બનાસકાંઠામાં આવેલા થરાદમાં રૂ. 8000 કરોડથી વધુના મૂલ્યની વિવિધ પરિયોજનાઓનો શિલાન્યાસ કર્યો હતો. પ્રધાનમંત્રીએ આ અહીં ઉપસ્થિતોને સંબોધન કરતી વખતે ટીપ્પણી કરી હતી, કે ગઇકાલે મોરબીમાં સર્જાયેલી દુર્ઘટનાના કારણે થયેલી જાનહાનિથી ગુજરાત અને સમગ્ર દેશ શોકમાં ગરકાવ થઇ ગયો છે. દુઃખની આ ઘડીમાં આપણે સૌ પીડિત પરિવારોની સાથે છીએ. તેમણે ઉમેર્યું હતું કે, મુખ્યમંત્રી અને તેમની ટીમ રાહત કાર્ય માટે પૂરા દિલથી કામ કરી રહી છે. ગઇ કાલે રાત્રે ભૂપેન્દ્રભાઇ કેવડિયાથી સીધા મોરબી પહોંચ્યા હતા અને રાહત કાર્યનો દોરીસંચાર સંભાળ્યો હતો. હું સતત તેમના અને રાહત કાર્યમાં જોડાયેલા અધિકારીઓના સંપર્કમાં છું. તેમણે ઉમેર્યું હતું કે, “
પ્રધાનમંત્રીએ ઓરાકાંડીમાં હરિ મંદિરની મુલાકાત લીધી અને સામુદાયિક સ્વાગત કાર્યક્રમમાં સામેલ થયા

પ્રધાનમંત્રી શ્રી નરેન્દ્ર મોદીએ તેમની બાંગ્લાદેશની મુલાકાતના બીજા દિવસે ઓરાકાંડીમાં સ્થિત હરિ મંદિરમાં આશીર્વાદ મેળવ્યાં હતાં અને ઠાકુર પરિવારના વારસદારો સાથે વાત કરી હતી. પ્રધાનમંત્રીએ ઓરાકાંડીમાં મતુઆ સમુદાયના પ્રતિનિધિઓ સાથે પણ વાત કરી હતી, જ્યાંથી શ્રી શ્રી હરિ ચંદ ઠાકુરજીએ સામાજિક સુધારાનો તેમનો પવિત્ર સંદેશ આપ્યો હતો. પ્રધાનમંત્રીએ ભાર મૂક્યો હતો કે, ભારત અને બાંગ્લાદેશ તેમના વિકાસ અને તેમની પ્રગતિ દ્વારા આખી દુનિયાના વિકાસને જોવા ઇચ્છે છે. બંને દેશો દુનિયામાં અસ્થિરતા, આતંક અને અરાજકતાના સ્થાને સ્થિરતા, પ્રેમ અને શાંતિ ઇચ્છે છે. આ જ મૂલ્યો આપણને શ્રી શ્રી હરિ ચંદ ઠાકુરજીએ આપ્યાં હતાં. પ્રધાનમંત્રીએ એ વાત પર પણ ભાર મૂક્યો હતો કે, ભારત ‘સબ કા સાથ, સબ કા વિકાસ અને સબ કા વિશ્વાસ’ના મંત્ર સાથે આગેકૂચ કરી રહ્યો છે અને બાંગ્લાદેશ ‘શોહોજાત્રી’ના મંત્ર સાથે અગ્રેસર છે. સાથે સાથે બાંગ્લાદેશ દુનિયા સામે વિકાસ અને પરિવર્તનનું મજબૂત ઉદાહરણ પ્રસ્તુત કરી રહ્યો છે અને આ પ્રયાસોમાં ભારત બાંગ્લાદેશનો ‘શોહોજાત્રી’ (સાથીદાર કે સહયાત્રી) છે. પ્રધાનમંત્રીએ કેટલીક જાહેરાતો કરી હતી, જેમાં ઓરોકાંડીમાં કન્યાઓ માટે હાલની માધ્યમિક શાળાને અપગ્રેડ કરવાની તથા પ્રાથમિક શાળા સ્થાપિત કરવાની જાહેરાતો સામેલ છે. પ્રધાનમંત્રીએ એ ઉલ્લેખ પણ કર્યો હતો કે, ભારતમાંથી મોટી સંખ્યામાં લોકો દર વર્ષે ઓરાકાંડીમાં શ્રી શ્રી હરિ ચંદ ઠાકુરની જન્મજયંતિના પ્રસંગે ‘બરુની સ્નાન’માં સામેલ થવા માટે પ્રવાસ કરે છે તથા તેમના પ્રવાસને વધારે સરળ બનાવવા માટે વધુ પ્રયાસો થઈ રહ્યાં છે.
ઓસ્ટ્રેલિયાના વિદેશી બાબતો અને મહિલા મંત્રી મહામહિમ મેરીસ પેને અને સંરક્ષણ મંત્રી મહામહિમ પીટર ડટનએ પ્રધાનમંત્રી સાથે મુલાકાત કરી

ઓસ્ટ્રેલિયાના વિદેશી બાબતો અને મહિલા મંત્રી મહામહિમ મેરીસ પેને અને સંરક્ષણ મંત્રી મહામહિમ પીટર ડટનએ પ્રથમ મંત્રી-સ્તરીય 2+2 ની ભારત અને ઓસ્ટ્રેલિયા વચ્ચે સંવાદની સમાપ્તિ પછી આજે તરત જ પ્રધાનમંત્રી શ્રી નરેન્દ્ર મોદી સાથે સૌજન્ય મુલાકાત કરી હતી. પ્રધાનમંત્રીએ 2+2 વાટાઘાટો દરમિયાન મહત્વપૂર્ણ ચર્ચાઓ માટે ઓસ્ટ્રેલિયન મહાનુભાવોની પ્રશંસા કરતા કહ્યું કે, તે બંને દેશો વચ્ચે વધતા વ્યૂહાત્મક સંપાતનો સંકેત છે. બેઠક દરમિયાન અનેક મુદ્દાઓ પર ચર્ચા કરવામાં આવી હતી, જેમાં બંને પક્ષો વચ્ચે દ્વિપક્ષીય વ્યૂહાત્મક અને આર્થિક સહયોગના વધુ વિસ્તરણની સંભાવનાઓ, ભારત-પ્રશાંત ક્ષેત્ર તરફ બંને દેશોની સહિયારી દ્રષ્ટિ અને માનવ સેતુ તરીકે ઓસ્ટ્રેલિયામાં ભારતીય સમુદાયના વધતા મહત્વનો સમાવેશ થાય છે. પ્રધાનમંત્રીએ ગયા વર્ષે બંને દેશો વચ્ચે સ્થાપિત વ્યાપક વ્યૂહાત્મક ભાગીદારીને ઝડપથી આગળ વધારવામાં પ્રધાનમંત્રી સ્કોટ મોરિસનની ભૂમિકાની પ્રશંસા કરી હતી. તેમણે પ્રધાનમંત્રી મોરિસનને વહેલી તકે ભારત આવવાનું આમંત્રણ આપ્યું.
પ્રધાનમંત્રી 16 સપ્ટેમ્બરના રોજ કસ્તુરબા ગાંધી માર્ગ અને આફ્રિકા એવન્યુ ખાતે સંરક્ષણ કાર્યાલય સંકુલનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 16 સપ્ટેમ્બર, 2021ના રોજ સવારે 11 કલાકે કસ્તુરબા ગાંધી માર્ગ અને આફ્રિકા એવન્યુ ખાતે સંરક્ષણ કાર્યાલય સંકુલનું ઉદ્ઘાટન કરશે. તેઓ આફ્રિકા એવન્યુ ખાતે સંરક્ષણ કાર્યાલય સંકુલની મુલાકાત લેશે અને સેના, નૌકાદળ, વાયુસેના અને નાગરિક અધિકારીઓ સાથે સંવાદ કરશે. આ પછી સભામાં સંબોધન કરશે. નવા સંરક્ષણ કાર્યાલય સંકુલ વિશે: નવા સંરક્ષણ કાર્યાલય સંકુલમાં સંરક્ષણ મંત્રાલય અને સશસ્ત્ર દળોના લગભગ 7,000 અધિકારીઓ સમાવિષ્ટ થશે, જેમાં સેના, નૌકાદ અને વાયુસેનાનો સમાવેશ થાય છે. ભવનો આધુનિક, સુરક્ષિત અને કાર્યાત્મક કાર્યકારી જગ્યાઓ પ્રદાન કરશે. ભવન કામગીરીનું સંચાલન કરવા માટે એક સંકલિત કમાન્ડ એન્ડ કંટ્રોલ સેન્ટરની સ્થાપના કરવામાં આવી છે, જ્યારે બંને ભવનોની સલામતી અને સર્વેલન્સ માટે અંત સુધી ધ્યાન રાખવામાં આવ્યું છે. નવું સંરક્ષણ કાર્યાલય સંકુલ અત્યાધુનિક અને ઉર્જા કાર્યક્ષમ છે, જેમાં વ્યાપક સુરક્ષા વ્યવસ્થાપન પગલાં લેવામાં આવ્યા છે. આ ભવનોની નિર્ધારિત સુવિધાઓમાંની એક
પ્રધાનમંત્રીએ ગીતા પ્રેસના પ્રમુખ રાધેશ્યામ ખેમકાના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ ગીતા પ્રેસના પ્રમુખ રાધેશ્યામ ખેમકાજીના નિધન અંગે શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું, “ગીતા પ્રેસના પ્રમુખ અને સનાતન સાહિત્યને જન-જન સુધી પહોંચાડનારા રાધેશ્યામ ખેમકાજીના નિધનથી અત્યંત દુઃખ થયું છે. ખેમકાજી આજીવન વિવિધ સામાજિક કાર્યોમાં સક્રિય રહ્યા. શોકની આ પળે મારી સંવેદનાઓ તેમના પરિવારજનો અને પ્રશંસકો સાથે છે. ઓમ શાંતિ!”
મંત્રીમંડળે ભારત અને કોલંબિયા વચ્ચે રોકાણનાંપ્રોત્સાહનઅને સુરક્ષામાટે 10 નવેમ્બર 2009ના રોજ થયેલા કરાર અંગે સંયુક્ત વ્યાખ્યાત્મક જાહેરાતને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળેભારત અને કોલંબિયા વચ્ચે રોકાણના પ્રોત્સાહન અને સુરક્ષા માટે 10 નવેમ્બર 2009ના રોજ થયેલા કરાર અંગે સંયુક્ત વ્યાખ્યાત્મક જાહેરાતને મંજૂરી આપી હતી. વર્તમાન કરારનાં અર્થઘટન અંગે જેઆઇડી દ્વારા સ્પષ્ટતા કરવામાં આવશે કેમ કે, તે ઘણા નિયમો માટે સંયુક્ત રીતે અમલી બનાનારા અર્થઘટનની નોંધનો સમાવેશ કરશે જેમાં રોકાણકારની વ્યાખ્યા, રોકાણની વ્યાખ્યા, સમાન અને વાજબી વ્યવહાર (એફઈટી), રાષ્ટ્રીય વ્યવહાર (એનટી), અને મોસ્ટ ફેવર્ડ નેશન (એમએફએન), મિલકત જપ્તીની ક્રિયા, રાજ્યના વિવાદના ઉકેલની જોગવાઈ અને લાભાલાભના ઇનકારની બાબતોનો સમાવેશ થાય છે. સંયુક્ત વ્યાખ્યાત્મક જાહેરાત (જેઆઈડી)એ રોકાણ નીતિને મજબૂત કરવામાટે રાજ્યતંત્રમાં મહત્વની પૂરક ભૂમિકા અદા કરે છે. દ્વિપક્ષીય રોકાણ સંધિમાં (બીઆઇટી) વધતાં જતાં વિવાદો વચ્ચે આ પ્રકારના કરારો આર્બીટ્રેશન ટ્રિબ્યુનલ સામે મજબૂત અને સચોટ પુરાવા રજૂ કરે તેવી સંભાવના છે. બંને પક્ષો દ્વારા આ પ્રકારનાં મક્કમ વલણથી આર્બિટ્રેશન ટ્રિબન્યુનલ સંધિને સારી રીતે સમજી શકશે.
પ્રધાનમંત્રીએ કબડ્ડી વિશ્વ કપમાં વિજેતા બનવા બદલ ભારતીય ટીમને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કબડ્ડી વિશ્વ કપમાં વિજેતા બનવા બદલ ભારતીય કબટ્ટી ટીમને અભિનંદન આપ્યા હતા. પ્રધાનમંત્રીએ કહ્યું હતું કે, “કબડ્ડી વિશ્વ કપ જીતવા બદલ ભારતીય ટીમને શુભેચ્છા. ટીમે ઉત્કૃષ્ટ કૌશલ્ય, ખંત અને મનોબળ પ્રદર્શિત કર્યું છે. વેલ ડન!”.
પ્રધાનમંત્રીએ રામધારી સિંહ દિનકરને તેમની જન્મજયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે રાષ્ટ્રકવિ રામધારી સિંહ દિનકરને તેમની જન્મજયંતિ નિમિત્તે શ્રદ્ધાંજલિ અર્પણ કરી છે. ટ્વિટમાં પ્રધાનમંત્રીએ કહ્યું; રાષ્ટ્રકવિ રામધારી સિંહ દિનકર જીને તેમની જન્મજયંતિ નિમિત્તે શ્રદ્ધાંજલિ. દેશ અને સમાજને માર્ગ દર્શાવતી તેમની કવિતાઓ દરેક પેઢી માટે પ્રેરણા સ્ત્રોત બની રહેશે.
પ્રધાનમંત્રીએ ચૈતન્ય ભૂમિ પર ડૉ.બાબાસાહેબ આંબેડકરને શ્રદ્ધાંજલિ આપી, ડૉ. બાબાસાહેબ આંબેડકર સ્મારકની આધારશિલા રાખી

પ્રધાનમંત્રી શ્રી નરેન્દ્ર મોદીએ આજે (11 ઓક્ટોબર, 2015) મુંબઈમાં ચૈતન્ય ભૂમિની મુલાકાત લીધી, જ્યાં તેમણે ભારત રત્ન ડૉ. બાબાસાહેબ આંબેડરકરને શ્રદ્ધાંજલિ આપી. ત્યારબાદ મુંબઈના ઇંદુ મિલના પ્રાંગણમાં ડૉ. બાબાસાહેબ આંબેડકરની યાદમાં બનાવાઈ રહેલા એક સ્મારકની તકતીનું અનાવરણ પણ કર્યું. મહારાષ્ટ્રના રાજ્યપાલ શ્રી સી. વિદ્યાસગર રાવ, મહારાષ્ટ્રના મુખ્યમંત્રી શ્રી દેવેન્દ્ર ફણનવીસ અને કેન્દ્રીય શીપીંગ મંત્રી શ્રી નિતિન ગડકરી પણ આ અવસર પર ઉપસ્થિત હતા.
પ્રધાનમંત્રીએ બાબુ જગજીવન રામની જન્મ તિથી પર શ્રદ્ધાંજલિ પાઠવી

પ્રધાનમંત્રી શ્રી નરેન્દ્ર મોદીએ બાબુ જગજીવન રામની જન્મ તિથી પર તેમને શ્રદ્ધાંજલિ પાઠવી. પ્રધાનમંત્રીએ કહ્યું, “બાબુ જગજીવન રામને તેમની જન્મ તિથી પર યાદ કરું છું. ભારત માટે તેમની સેવા અને હાંસિયામાં ધકેલાયેલા લોકોના અધિકારો માટેની તેમની લડાઈ હંમેશા પ્રેરણા આપે છે.”
પ્રધાનમંત્રીએ શ્રીમતી દ્રૌપદી મુર્મુને રાષ્ટ્રપતિ તરીકે ચૂંટાયા એ માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રીમતી દ્રૌપદી મુર્મુને રાષ્ટ્રપતિ તરીકે ચૂંટાયા એ માટે અભિનંદન પાઠવ્યા છે. ટ્વીટ્સની શ્રેણીમાં, પ્રધાનમંત્રી શ્રીએ કહ્યું; "ભારત ઈતિહાસ આલેખે છે. એવા સમયે જ્યારે 1.3 અબજ ભારતીયો આઝાદી કા અમૃત મહોત્સવ ઉજવી રહ્યા છે, ત્યારે પૂર્વ ભારતના દૂરના ભાગમાં જન્મેલા આદિવાસી સમુદાયમાંથી આવતી ભારતની એક દીકરી આપણા રાષ્ટ્રપતિ તરીકે ચૂંટાઈ આવી છે! “શ્રીમતી દ્રૌપદી મુર્મુ જીને આ પરાક્રમ પર અભિનંદન." "શ્રીમતી દ્રૌપદી મુર્મુ જીનું જીવન, તેમનો પ્રારંભિક સંઘર્ષ, તેમની સમૃદ્ધ સેવા અને તેમની અનુકરણીય સફળતા દરેક ભારતીયને પ્રેરિત કરે છે. તેઓ આપણા નાગરિકો, ખાસ કરીને ગરીબ, હાંસિયામાં ધકેલાઈ ગયેલા અને દલિત લોકો માટે આશાના કિરણ તરીકે ઉભરી આવ્યા છે." "શ્રીમતી દ્રૌપદી મુર્મુ જી એક ઉત્કૃષ્ટ ધારાસભ્ય અને મંત્રી રહ્યા છે. ઝારખંડના રાજ્યપાલ તરીકે તેમનો ઉત્તમ કાર્યકાળ હતો. મને ખાતરી છે કે તેઓ એક ઉત્કૃષ્ટ રાષ્ટ્રપતિ બની રહેશે જે અગ્રેસર રહી નેતૃત્વ કરશે અને ભારતની વિકાસ યાત્રાને મજબૂત કરશે." "હું પાર્ટીના તમામ સાંસદો અને ધારાસભ્યોનો આભાર માનું છું કે જેમણે શ્રીમતી દ્રૌપદી મુર્મુ જીની ઉમેદવારીનું સમર્થન કર્યું છે. તેમની વિક્રમી જીત આપણી લોકશાહી માટે શુભ સંકેત છે."
પ્રધાનમંત્રીએ યુક્રેન મુદ્દા અને ઓપરેશન ગંગા પર સંસદમાં તંદુરસ્ત ચર્ચાની પ્રશંસા કરી

પ્રધાનમંત્રી શ્રી નરેન્દ્ર મોદીએ યુક્રેનના મુદ્દા અને ઓપરેશન ગંગા પર છેલ્લા કેટલાક દિવસોમાં સંસદમાં તંદુરસ્ત ચર્ચાની પ્રશંસા કરી છે. તેમણે તમામ સંસદસભ્યોનો આભાર વ્યક્ત કર્યો જેમણે તેમના મંતવ્યો સાથે ચર્ચાને સમૃદ્ધ બનાવી. તેમણે એમ પણ કહ્યું કે પ્રતિકૂળ પરિસ્થિતિઓમાં આપણા સાથી નાગરિકોની સલામતી અને સુખાકારીની કાળજી લેવી એ આપણી સામૂહિક ફરજ છે. ટ્વીટ્સની શ્રેણીમાં પ્રધાનમંત્રીએ કહ્યું; "છેલ્લા કેટલાક દિવસોમાં સંસદમાં યુક્રેનની સ્થિતિ અને ઓપરેશન ગંગા દ્વારા આપણા નાગરિકોને પરત લાવવાના ભારતના પ્રયાસો પર તંદુરસ્ત ચર્ચા જોવા મળી છે. હું તમામ સાંસદ સાથીદારોનો આભારી છું જેમણે આ ચર્ચાને તેમના મંતવ્યોથી સમૃદ્ધ બનાવ્યું." "ચર્ચાનું સમૃદ્ધ સ્તર અને રચનાત્મક મુદ્દાઓ દર્શાવે છે કે જ્યારે વિદેશ નીતિની બાબતોની વાત આવે છે ત્યારે કેવી રીતે દ્વિપક્ષીયતા છે. આવી દ્વિપક્ષીયતા વિશ્વ સ્તરે ભારત માટે સારી વાત છે." "અમારા સાથી નાગરિકોની સલામતી અને સુખાકારીની કાળજી રાખવી એ અમારી સામૂહિક ફરજ છે અને ભારત સરકાર પ્રતિકૂળ પરિસ્થિતિઓમાં અમારા લોકો કોઈ મુશ્કેલીનો સામનો ન કરે તે સુનિશ્ચિત કરવા માટે કોઈ કસર છોડશે નહીં."
મંત્રીમંડળે પોસ્ટ એન્ડ ટેલીગ્રાફ્સ બિલ્ડિંગ વર્ક્સ સર્વિસ (પીએન્ડટી બીડબલ્યુએસ), ગ્રૂપ એનાં કેડરની સમીક્ષાને મંજૂરી આપી

આજે પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠક યોજાઈ હતી, જેમાં પોસ્ટ્સ અને ટેલીગ્રાફ બિલ્ડિંગ વર્ક્સ સર્વિસ, ગ્રૂપ ‘એ’નાં કેડરની સમીક્ષા કરવાની મંજૂરી આપવામાં આવી હતી. ડ્યુટી પોસ્ટની સંખ્યા 105 નક્કી કરવામાં આવી હતી. આ મંજૂરીને પરિણામે કામગીરીની જરૂરિયાતને આધારે હેડક્વાર્ટર્સ, ટેલીકોમ અને પોસ્ટ વિભાગનાં ફિલ્ડ એકમો એમ બંને સ્તરે કેડરનું માળખું મજબૂત થશે. એનાથી પીએન્ડટી બીડબલ્યુએસ અધિકારીઓની હાલની નિષ્ક્રિયતામાં ઘટાડો થશે. બેઠકમાં એવો નિર્ણય પણ લેવામાં આવ્યો હતો કે, કેડરમાં કોઈ નવી ભરતી નહીં કરવામાં આવે અને કેડરને એવી રીતે તબક્કાવાર રીતે દૂર કરવામાં આવશે, જેથી ફરજ બજાવનાર કર્મચારી પર કોઈ નકારાત્મક અસર ન થાય. પૃષ્ઠભૂમિ: પોસ્ટ એન્ડ ટેલીગ્રાફ્સ બિલ્ડિંગ વર્ક્સ સર્વિસ (પીએન્ડટી બીડબલ્યુએસ), ગ્રૂપ એ ની રચના સંગઠિત ગ્રૂપ એ સર્વિસ તરીકે વર્ષ 1990માં થઈ હતી. આ સેવામાં ત્રણ પાંખો સામેલ છે – સિવિલ, ઇલેક્ટ્રિકલ અને આર્કિટેક્ચર – તથા ટેલીકોમ વિભાગ (ડીઓટી) અને પોસ્ટ વિભાગ (ડીઓપી)ને સેવા આપે છે. યુનિયન પબ્લિક સર્વિસ કમિશન દ્વારા હાથ ધરવામાં આવતી કમ્બાઇન્ડ એન્જિનીયરિંગ સર્વિસીસ પરીક્ષા દ્વારા પસંદ થયેલા પી એન્ડટી બી ડબલ્યુ એસનાં અધિકારીઓ ટેલીકોમ વિભાગ (ડીઓટી), પોસ્ટ વિભાગ (ડીઓપી), ટેલીકોમ વિભાગનાં જાહેર સેવાનાં એકમોમાં વ્યવસ્થાપન અને વહીવટી હોદ્દા પર કામ કરે છે તેમજ અન્ય કેન્દ્રીય મંત્રાલયો/વિભાગો/સ્વાયત્ત સંસ્થાઓ અને રાજ્ય સરકારોમાં સેવા આપે છે. વર્ષ 1990માં આ સેવાની શરૂઆત થયા પછી અત્યાર સુધી સર્વિસનાં કેડરની સમીક્ષા થઈ નથી અને લાંબા સમયથી બાકી છે. બી.એસ.એન.એલ.ની રચનાથી બી.એસ.એન.એલમાં વિવિધ હોદ્દા પર અધિકારીઓને સામેલ કરવાની સાથે આ સેવામાં કેડરની સંખ્યા તેમજ એમની કામગીરીને અસર થઈ હતી. ટેલીકોમ વિભાગની ટેલીકોમ કામગીરીઓ, સેવાઓ અને વિવિધ કાર્યો બીએસએનએલને હસ્તાંતરિત થયા પછી પીએન્ડટી બીડબલ્યુએસ પાસે ટેલીકોમ વિભાગ અને પોસ્ટ વિભાગની સંપત્તિઓની જાળવણી માટેની, નવા પ્રોજેક્ટ્સનું સંચાલન કરવાની, કેન્દ્રીય વીજ સત્તામંડળ નિયમનો, 2019 મુજબ ઇલેક્ટ્રોમિકેનિકલ ઇન્સ્ટોલેશનની ચકાસણી, માર્ગદર્શિકાની રચના, ટેલીકોમ ઇન્સ્ટોલેશન્સ માટે ધારાધોરણો અને ખાસિયતો, ગ્રીન ઇનિશિયેટિવ્સનાં અમલીકરણને સુનિશ્ચિત કરવાની, સરકારી અને ખાનગી એમ બંને ટેલીકોમ ક્ષેત્ર માટે ઇએમએફ રેડિયેશન્સ પર નજર રાખવાની વગેરે જેવી કામગીરી રહી છે તથા દૂરસંચાર વિભાગ અને પોસ્ટ વિભાગની માળખાગત જરૂરિયાતો પૂર્ણ કરવાની જવાબદારી છે. આ હકીકતોની સાથે વિવિધ ગ્રેડમાં નિષ્ક્રિયતા દૂર કરવા પીએન્ડટી બીડબલ્યુએસનાં માળખાની સમીક્ષા જરૂરી બની ગઈ છે. એ મુજબ, પીએન્ડટી બીડબલ્યુએસ અધિકારીઓનાં કેડરનાં માળખાને મંજૂરી આપવામાં આવી હતી, જે દૂરસંચાર વિભાગ અને પોસ્ટ વિભાગની કામગીરીઓ અને જવાબદારીઓનું વહન કરવા માટે આવશ્યક ગણાય છે. કેડરની ક્ષમતા કેડરની હાલની સંખ્યાને કારણે નિયંત્રિત થઈ ગઈ હતી તથા કેડરની સમીક્ષામાં સરકાર માટે કોઈ નાણાકીય કટિબદ્ધતા સામેલ નહીં હોય.
મ્યાનમારમાં ત્રિપક્ષીય ધોરીમાર્ગના તામુ-કિગોને-કાલેવા માર્ગ વિભાગ પરના એપ્રોચ રસ્તાઓ સહિત 69 પુલનાં બાંધકામ

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળે મ્યાનમારમાં ત્રિપક્ષીય ધોરીમાર્ગના તામુ-કિગોને-કાલેવા (ટીકેકે) માર્ગ વિભાગ પરના એપ્રોચ રસ્તાઓ સહિત 69 પુલોનાં રૂ. 371.58 કરોડના ખર્ચે હાથ ધરવામાં આવનારા બાંધકામને મંજૂરી આપી હતી. આને પગલે તમામ મોસમમાં ટીકેકે માર્ગ વિભાગનો ઉપયોગ થઈ શકશે. આ માર્ગ ઈમ્ફાલ – મંડલેય વચ્ચેની સૂચિત બસ સેવા માટેના રસ્તાનો પણ હિસ્સો છે. તેનાથી ભારત અને મ્યાનમાર વચ્ચેનો સંપર્ક વધુ ઘનિષ્ઠ બનશે અને માલસામાનની હેરફેર અને અવરજવર સુગમ બનશે. પશ્ચાદ્ ભૂમિ : મે, 2012માં પ્રધાનમંત્રી શ્રીના મ્યાનમાર પ્રવાસ દરમિયાન મ્યાનમાર સરકારની વિનંતીને પગલે ત્રિપક્ષીય ધોરીમાર્ગના તામુ-કિગોને-કાલેવા (ટીકેકે) માર્ગ વિભાગમાં 71 પુલોનું બાધકામ હાથ ધરવાનું નક્કી થયું હતું. તાત્કાલિક જરૂર હોવાથી મ્યાનમાર સરકારે બે પુલોનું બાંધકામ પોતાની મેળે શરૂ કર્યું હતું. પરિણામે, બાકીના 69 પુલોનું બાંધકામ ભારત સરકારની મદદથી હાથ ધરાશે. આ પ્રોજેક્ટ, પ્રોજેક્ટ મેનેજમેન્ટ કન્સલ્ટન્ટ (પીએમસી) દ્વારા એન્જિનિયરીંગ પ્રોક્યોરિંગ એન્ડ કન્સ્ટ્રક્શન (ઈપીસી) મોડ દ્વારા અમલમાં મૂકાશે. મ્યાનમારમાં યાન્ગોન ખાતેની એલચી કચેરી, પીએમસી અને વિદેશી બાબતોને લગતા મંત્રાલય દ્વારા આ પ્રોજેક્ટની ઝીણવટભરી દેખરેખ રખાશે. પ્રોજેક્ટ વર્ષ 2019ની મધ્ય સુધીમાં સંપન્ન થશે તેવી ધારણા છે.
પ્રધાનમંત્રી અને પ્રજાસત્તાક કોરિયાના રાષ્ટ્રપતિ વચ્ચે ટેલીફોન પર વાત થઈ

પ્રધાનમંત્રી શ્રી નરેન્દ્ર મોદીએ આજે પ્રજાસત્તાક કોરિયાના રાષ્ટ્રપતિ મૂન જે-ઇન સાથે ટેલીફોન પર વાત કરી હતી. પ્રધાનમંત્રી મોદીએ ગયા વર્ષે પ્રજાસત્તાક કોરિયાના પોતાના પ્રવાસને યાદ કર્યો હતો અને બંને દેશો વચ્ચે સતત ગાઢ બની રહેલી સંબંધો પર સંતોષ વ્યક્ત કર્યો હતો. બંને નેતાઓએ કોવિડ-19 આંતરરાષ્ટ્રીય મહામારી અને એના પરિણામે વૈશ્વિક આરોગ્ય વ્યવસ્થા અને આર્થિક સ્થિતિ સામે ઊભા થયેલા પડકારો વિશે ચર્ચા કરી હતી. તેમણે મહામારીનો સામનો કરવા પોતપોતાના દેશોમાં લેવામાં આવેલા પગલાં વિશે મહત્ત્વપૂર્ણ જાણકારીઓનું આદાન-પ્રદાન કર્યું હતું. પ્રધાનમંત્રીએ આ કટોકટીમાંથી ઉગરવા માટે પ્રજાસત્તાક કોરિયાએ ઉપયોગ કરેલા ટેકનોલોજી-આધારિત ઉપાયોની પ્રશંસા કરી હતી. રાષ્ટ્રપતિ મૂન જે-ઇને જણાવ્યું હતું કે, ભારતીય નેતૃત્વએ જે રીતે ભારતની વિશાળ વસ્તીને એકતાનો પરિચય કરાવી આ રોગચાળા સામે લડવા આપેલી પ્રેરણા પ્રશંસનીય છે. કોરિયાના રાષ્ટ્રપતિએ ભારતમાં કોરિયાના નાગરિકોને ભારતીય સત્તામંડળોએ આપેલા સાથસહકાર બદલ પ્રધાનમંત્રીનો આભાર માન્યો હતો. પ્રધાનમંત્રીએ ભારતીય કંપનીઓએ મંગાવેલા તબીબી ઉપકરણના પુરવઠા અને પરિવહનને સુવિધાજનક બનાવવા માટે પ્રજાસત્તાક કોરિયાની સરકારની પ્રશંસા કરી હતી. બંને નેતાઓ સંમત થયા હતા કે, તેમની નિષ્ણાતો એકબીજાના સંપર્કમાં રહેશે અને અનુભવોનું આદાન-પ્રદાન કરશે, કારણ કે બંને દેશોનાં નિષ્ણાતો કોવિડ-19નો ઉપાય શોધવા માટે સંશોધન કરી રહ્યાં છે. પ્રધાનમંત્રીએ પ્રજાસત્તાક કોરિયામાં નેશનલ એસેમ્બલીની આગામી ચૂંટણી માટે રાષ્ટ્રપતિ મૂનને શુભેચ્છા પાઠવી હતી.
પ્રધાનમંત્રીએ સૌરવ ઘોસાલ અને દીપિકા પલ્લીકલને સ્ક્વોશ મિક્સ્ડ ડબલ્સ સ્પર્ધામાં બ્રોન્ઝ મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સૌરવ ઘોસાલ અને દીપિકા પલ્લીકલને બર્મિંગહામ કોમનવેલ્થ ગેમ્સ 2022માં સ્ક્વોશ મિક્સ્ડ ડબલ્સમાં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “આપણા એથ્લેટ્સને
પ્રધાનમંત્રીએ મહિલાઓનું સન્માન અને સુરક્ષા સુનિશ્ચિત કરવાના મહત્વને પ્રોત્સાહન આપ્યું

પ્રધાનમંત્રી શ્રી નરેન્દ્ર મોદીએ જણાવ્યું હતું કે, મહિલા સશક્તીકરણ પર મજબૂત ધ્યાન કેન્દ્રિત કરીને રાષ્ટ્રનું નિર્માણ કરવું પડશે, જ્યાં સમાનતા અને અવસર પર ભાર મૂકવામાં આવે. એક ટ્વીટમાં તેમણે કહ્યું કે, “આપણી નારી શક્તિએ દરેક ક્ષેત્રમાં ઉત્કૃષ્ટ પ્રદર્શન કર્યું છે.” એમણે જણાવ્યું હતું કે ન્યાયની જીત થઇ છે, સાથે એમણે ઉમેર્યું હતું કે મહિલાઓનું સન્માન અને સલામતી સુનિશ્ચિત કરવી એ અત્યંત મહત્વપૂર્ણ બાબત છે.
પ્રધાનમંત્રી 23 ઓક્ટોબરે આત્મનિર્ભર ભારત સ્વયંપૂર્ણ ગોવા કાર્યક્રમના લાભાર્થીઓ અને હિસ્સેદારો સાથે વાતચીત કરશે

પ્રધાનમંત્રી શ્રી નરેન્દ્ર મોદી 23 ઓક્ટોબર, 2021ના રોજ સવારે 11 વાગ્યે વીડિયો કોન્ફરન્સિંગ દ્વારા આત્મનિર્ભર ભારત સ્વયંપૂર્ણ ગોવા કાર્યક્રમના લાભાર્થીઓ અને હિસ્સેદારો સાથે વાતચીત કરશે. વાતચીત પછી તેઓ આ પ્રસંગે સંબોધન આપશે. 1 ઓક્ટોબર 2020ના રોજ લોન્ચ થયેલી સ્વયંપૂર્ણ ગોવાની પહેલ પ્રધાનમંત્રીએ 'આત્મનિર્ભર ભારત' માટે આપેલા સ્પષ્ટ આહ્વાનથી પ્રેરિત હતી. આ કાર્યક્રમ અંતર્ગત, રાજ્ય સરકારના અધિકારીની 'સ્વયંપૂર્ણ મિત્ર' તરીકે નિયુક્તિ કરવામાં આવે છે. સ્વયંપૂર્ણ મિત્ર પંચાયત અથવા નગરપાલિકાની મુલાકાત લે છે, લોકો સાથે વાતચીત કરે છે, બહુવિધ સરકારી વિભાગો સાથે સંકલન કરે છે અને ખાતરી કરે છે કે વિવિધ સરકારી યોજનાઓ અને લાભો યોગ્ય લાભાર્થીઓને ઉપલબ્ધ થાય. આ પ્રસંગે ગોવાના મુખ્યમંત્રી શ્રી પ્રમોદ સાવંત પણ ઉપસ્થિત રહેશે.
ભારત અને પેલેસ્ટાઈન વચ્ચે આરોગ્ય અને તબીબી ક્ષેત્રે થયેલા સમજૂતિ કરારને કેબિનેટની મંજૂરી

પ્રધાન મંત્રી શ્રી નરેન્દ્ર મોદીની અધ્યક્ષતામાં મળેલી ભારત સરકારની કેબિનેટની બેઠકમાં ભારત અને પેલેસ્ટાઈન વચ્ચે આરોગ્ય અને તબીબ ક્ષેત્રે સહયોગ અંગે સમજૂતિ કરાર પર કરાયેલા હસ્તાક્ષરને પાછલી અસરથી મંજૂરી આપી દેવામાં આવી છે. આ સમજૂતિના કરાર પર તા. 16 મે 2017ના રોજ કરાર કરવામા આવ્યા હતા. આ સમજૂતિના કરારમાં સહયોગનાં નીચે મુજબનાં ક્ષેત્રોને આવરી લેવામાં આવ્યાં છે. આરોગ્ય ક્ષેત્રના કર્મચારીઓનુ ક્ષમતા નિર્માણ ચેપથી ફેલાતા રોગો અટકાવવા તથા તેનું નિયંત્રણ કરવું. ફિઝીયોથેરાપી અને પુનઃવસન ડ્રગ્ઝ, ફાર્માસ્યુટિકલ્સ અને મેડિકલ ઈક્વિપમેન્ટ, અને પરસ્પરના હિતનો સમાવેશ થતો હોય તેવાં અન્ય ક્ષેત્રો આ સહયોગ અંગે વિસ્તૃત વિગત નક્કી કરવા માટે તથા સમજૂતિ કરારના અમલની દેખરેખ માટે એક વર્કીંગ ગ્રુપની રચના કરવામાં આવશે.
પ્રધાનમંત્રીએ અષાઢી એકાદશી નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ અષાઢી એકાદશી નિમિત્તે લોકોને શુભેચ્છા પાઠવી છે. એક ટવીટમાં પ્રધાનમંત્રીએ કહ્યું કે, "અષાઢી એકાદશીના શુભ પ્રસંગે સૌને મારી શુભેચ્છાઓ. આ વિશેષ દિવસે આપણે ભગવાન વિઠ્ઠલને પ્રાર્થના કરીએ છીએ કે આપણને પુષ્કળ ખુશી અને સારા સ્વાસ્થ્યનો આશીર્વાદ આપે. વારકરી આંદોલન આપણી પરંપરાઓનું શ્રેષ્ઠ પ્રતિનિધિત્વ કરે છે અને સંવાદિતા અને સમાનતા પર ભાર મૂકે છે."
મંત્રીમંડળે સાંસદો માટે રહેઠાણ અને ટેલીફોન સેવાઓ નિયમન, ચૂંટણી ક્ષેત્રનાં ભથ્થાં સાથે સંબંધિત નિયમો તથા કાર્યાલયનાં ખર્ચ  અને ભથ્થાનાં નિયમમાં સંશોધનોને મંજૂરી આપી

પ્રધાનમંત્રીએ શ્રી નરેન્દ્ર મોદીની અધ્યક્ષતામાં મંત્રીમંડળે (i) રહેઠાણ અને ટેલીફોન સુવિધાઓ (સાંસદ) નિયમ, 1956 (ii) સાંસદ (ચૂંટણી ક્ષેત્રને ભથ્થા) નિયમ, 1986 અને (iii) સાંસદ (કાર્યકાળ ખર્ચ ભથ્થા) નિયમ, 1988માં સંશોધનને મંજૂરી આપી હતી. જેની વિગત આ મુજબ છેઃ 1. સાંસદનાંરહેઠાણપરફર્નિચરનીઆર્થિકમાર્યાદાનેરૂ. 75,000 (રૂ. 60,000 ટકાઉ ફર્નિચર માટે અને રૂ. 15,000 બિન-ટકાઉ ફર્નિચર માટે)થી વધારીને રૂ. 1,00,000 (રૂ. 80,000 ટકાઉ ફર્નિચર માટે અને રૂ. 20,000 બિન-ટકાઉ ફર્નિચર માટે) કરવામાં આવી છે, જે 01.04.2018થી લાગુ થશે,તેમાં આવકવેરા કાયદો 1961ની ધારાનાં સ્પષ્ટીકરણનાં વિભાગ (v) અંતર્ગત ખર્ચ મોંઘવારીનાં સૂચકાંકનાં આધારે તારીખ 01.04.2023થી દર પાંચ વર્ષે વધારવામાં આવશે. 2. સાંસદોને લેન્ડલાઇન કનેક્શન પર દર વર્ષે છોડેલી 10,000 કોલ યુનિટોને બદલે ઓગસ્ટ, 2006થી બ્રોડબેન્ડ ઇન્ટરનેટ સુવિધાઓ ઉપલબ્ધ કરાવવી, સાંસદોને બ્રોડબેન્ડ ઇન્ટરનેટ સુવિધા અગાઉથી જ ઓગસ્ટ, 2006થી પ્રદાન કરવામાં આવે છે અને તેનાં નિયમન માટે રહેઠાણ અને ટેલીફોન સુવિધાઓ (સાંસદ નિયમ, 1956માં એક નવા નિયમને અંતઃસ્થાપિત કરીને અગાઉની અસર સાથે સંશોધનનાં માધ્યમથી તેમાં સામેલ કરવામાં આવશે). 3. હાઇસ્પીડ ઇન્ટરનેટ જોડાણ (એફટીટીએચ કનેક્શન) ઉપલબ્ધ કરાવવા માટે સભ્યોને રહેણાક વિસ્તારમાં તારીખ 01.09.2015થી 31.12.2016 સુધી રૂ. 1700 અને તારીખ 01.01.2017 પછી રૂ. 2200ની માસિક ભાડાની યોજના ધરાવતો વાઈફાઈ ઝોન સ્થાપિત કરવો. આ સુવિધા વર્તમાન બ્રોડબેન્ડ સુવિધા ઉપરાંત હશે. આ પ્રયોજન માટે રહેઠાણ અને ટેલીફોન સુવિધાઓ (સાંસદ) નિયમ, 1956માં ત્રણ નવા પેટાનિયમ સામેલ કરવામાં આવશે. 4. મોંઘવારીનો ઊંચો દર અને વર્તમાન આર્થિક સ્થિતિ પર વિચાર કરી સાંસદોનું ચૂંટણી ક્ષેત્રનું ભથ્થું દરેક મહિને રૂ. 45,000થી વધારીને રૂ. 75,000 કરવું, જેમાં આવકવેરા કાયદા, 1961ની ધારા 48નાં સ્પષ્ટીકરણ ખંડ
કેન્દ્રીય મંત્રીમંડળે ભારત અને ક્રોએશિયા વચ્ચેના આર્થિક સહકાર અંગેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભારત અને ક્રોએશિયા વચ્ચે આર્થિક સહકાર અંગેના સમજૂતી કરારને હસ્તાક્ષર અને બહાલી માટે મંજૂરી આપી છે. અગાઉ સપ્ટેમ્બર, 1994માં ભારત અને ક્રોએશિયાએ વેપાર અને આર્થિક સહકાર માટે સમજૂતી કરાર પર હસ્તાક્ષર કર્યા હતા, જેનો હેતુ દ્વિપક્ષીય વેપાર અને આર્થિક સંબંધોને પ્રોત્સાહન આપવાનો તેમજ વિકસાવવાનો હતો. ભારત અને ક્રોએશિયા વચ્ચે નવા સમજૂતી પર હસ્તાક્ષરને પગલે નવેમ્બર, 2009માં પૂરો થતો સમજૂતી કરાર ચાલુ રહેશે. વર્ષ 2012-13, 2013-14 અને 2014-15 દરમિયાન ભારતનો ક્રોએશિયા સાથે દ્વિપક્ષીય વેપાર અનુક્રમે 15.201 કરોડ અમેરિકન ડોલર, 14.886 કરોડ અમેરિકન ડોલર અને 20.504 કરોડ અમેરિકન ડોલર નોંધાયો હતો. છેલ્લા ત્રણ વર્ષોમાં સરેરાશ દ્વિપક્ષીય વેપારમાં 17.44 ટકા વૃદ્ધિ નોંધાઈ હતી.
પ્રધાનમંત્રીએ ‘મૈં નહીં હમ’  પોર્ટલ અને એપ લોંચ કરવાનાં પ્રસંગે આઈટી અને ઇલેક્ટ્રોનિક ઉત્પાદન સાથે જોડાયેલા વ્યાવસાયિકો સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે (24 ઓક્ટોબર, 2018) નવી દિલ્હીમાં ‘મૈં નહીં હમ’ પોર્ટલ અને એપ લોંચ કરી હતી. ‘મૈં નહીં હમ’ પોર્ટલ ‘